บทความนี้เกี่ยวกับภาพยนตร์ สำหรับความหมายอื่น ดูที่ แรมโบ้ (แก้ความกำกวม)
***แรมโบ้ 4 นักรบพันธุ์เดือด*** (อังกฤษ: *Rambo*) เป็นภาพยนตร์ภาคสี่ของซีรีส์ *แรมโบ้* ต่อจากภาพยนตร์เรื่อง *แรมโบ้ 3* ออกฉายในปี ค.ศ. 2008 กำกับภาพยนตร์และ นำแสดงโดย ซิลเวสเตอร์ สตอลโลน

เนื้อเรื่อง
-----------

20 ปีหลังจาก"จอห์น แรมโบ้" (ซิลเวสเตอร์ สตอลโลน) เก็บตัวอยู่อย่างสันโดษอยู่ทางภาคเหนือของประเทศไทย ที่ซึ่งเขาทำงานอยู่บนเรือบดลำหนึ่งที่ล่องอยู่ในแม่น้ำสาละวิน ใกล้ ๆ กับชายแดนไทย-พม่า ความขัดแย้งระหว่างพม่าและชนเผ่ากะเหรี่ยง ซึ่งถือเป็นสงครามกลางเมืองที่กินเวลายาวนานที่สุดในโลก ก้าวสู่ปีที่ 60 แต่แรมโบ้ ผู้ใช้ชีวิตอย่างสันโดษอยู่ในภูเขาที่ปกคลุมไปด้วยป่า คอยตกปลา และจับงูพิษไปขาย เลิกชีวิตที่ต้องต่อสู้มานาน แม้ว่าจะมีทั้งหน่วยแพทย์ พวกกบฏ และผู้อพยพเดินทางผ่านไปในภูมิภาคที่แตกแยกไปด้วยเพลิงสงคราม
ทุกอย่างเปลี่ยนแปลงไปเมื่อกลุ่มมิชชันนารี่ต้องการ ไกด์แม่น้ำชาวอเมริกัน เมื่อซาร่าห์ (จูลี่ เบนซ์) และไมเคิล เบอร์เน็ตต์ (พอล ชูลซี่) ติดต่อมาหาแรมโบ้ พวกเขาอธิบายว่าเพราะการเดินทางไปยังค่ายผู้อพยพเมื่อปีที่แล้ว ทางกองกำลังทหารพม่าได้วางกับระเบิดเอาไว้ตลอดเส้นทาง ทำให้มีอันตรายมากไปกับการเดินทางทางบก พวกเขาขอให้แรมโบ้เป็นไกด์นำทางพวกเขาล่องไปตามแม่น้ำสาละวิน และส่งพวกเขาขึ้นฝั่ง เพื่อให้พวกเขาสามารถนำผลิตภัณฑ์ยา อาหาร และคัมภีร์ไบเบิ้ลไปส่งให้กับชนเผ่ากะเหรี่ยงได้ ในตอนแรก แรมโบ้ปฏิเสธที่จะเดินทางข้ามไปยังฝั่งพม่า แต่สุดท้าย เขาตกลงที่จะพาคนกลุ่มนี้ไป โดยจะส่งซาร่าห์, ไมเคิล และเจ้าหน้าที่บรรเทาทุกข์คนอื่น ๆ ณ จุดที่มีการกำหนดเอาไว้ล่วงหน้า

ไม่ถึงสองอาทิตย์ต่อมา บาทหลวงอาร์เธอร์ มาร์ช (เคน ฮาวเวิร์ด) เดินทางมาหาแรมโบ้และบอกเขาว่ากลุ่มมิชชันนารี่ไม่ได้เดินทางกลับมา เขาจำนองบ้านและระดมเงินจากผู้ศรัทธาจากโบสถ์ของเขาเพื่อนำเงินมาจ้างกลุ่มทหารรับจ้าง (แกรห์ม แม็คทาวิช, แมทธิว มาร์สเด้น, ทิม กัง, รีย์ กัลเลกอส, เจก ลา บ็อทซ์) ให้นำตัวกลุ่มมิชชันนารี่กลับมา แรมโบ้ถามว่ากลุ่มมิชชันนารี่ยังมีชีวิตอยู่หรือไม่ มาร์ชตอบว่ามีคนพบเห็นพวกเขาโดนคุมขังอยู่ในค่ายทหารพม่าแห่งหนึ่ง แม้จะเห็นได้ชัดว่าแรมโบ้ลังเลที่จะเข้าไปเกี่ยวข้องกับความรุนแรงและความขัดแย้ง แต่เขารู้ดีว่าเขาต้องยื่นมือเข้าไปช่วย และตกลงใจที่จะพากลุ่มทหารรับจ้างล่องไปตามแม่น้ำ เข้าสู่เขตสงคราม สิ่งที่ติดตามมาก็คือการก้าวสู่นรกบนดิน

ภาคต่อ
------

ในปี ค.ศ. 2009 ซิลเวสเตอร์ สตอลโลนประกาศว่าภาคต่อของ *แรมโบ้ 4 นักรบพันธุ์เดือด* จะใช้ชื่อว่า *Rambo V: The Savage Hunt* แต่ต่อมาในปี ค.ศ. 2016 สตอลโลนกล่าวว่าจะไม่มีภาพยนตร์ภาคต่อนี้แล้ว อย่างไรก็ตาม ในปี ค.ศ. 2018 สตอลโลนได้ประกาศภาคต่ออีกครั้งในชื่อ *แรมโบ้ 5 นักรบคนสุดท้าย* (Rambo V: Last Blood) โดยจะมีเนื้อเรื่องเกี่ยวกับการต่อสู้ของแรมโบ้กับกลุ่มค้ายาเม็กซิโก และจะออกฉายในสหรัฐ วันที่ 20 กันยายน ค.ศ. 2019

อ้างอิง
-------

1. ↑
2. ↑  "Rambo 4 Gets a Budget!". MoviesOnline. คลังข้อมูลเก่าเก็บจากแหล่งเดิมเมื่อ 2011-05-27. สืบค้นเมื่อ 2016-11-01.
3. ↑  Setoodeh, Ramin (January 5, 2016). "Sylvester Stallone Is Retiring From Playing Rambo". *Variety*.
4. ↑  Kay, Jeremy (May 5, 2018). "Sylvester Stallone lining up 'Rambo V' (exclusive)". Screen Daily. สืบค้นเมื่อ May 8, 2018.
5. ↑  Zinski, Dan (September 4, 2019). "Rambo: Last Blood's Plot Finally Revealed By International Trailer". *ScreenRant*. สืบค้นเมื่อ September 5, 2019.

แหล่งข้อมูลอื่น
---------------


วิกิคำคมมีคำคมเกี่ยวกับ ***แรมโบ้ 4 นักรบพันธุ์เดือด***

* เว็บไซต์ทางการ
* *แรมโบ้ 4 นักรบพันธุ์เดือด* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *แรมโบ้ 4 นักรบพันธุ์เดือด* ที่รอตเทนโทเมโทส์
* *แรมโบ้ 4 นักรบพันธุ์เดือด* ที่เมทาคริติก
* *แรมโบ้ 4 นักรบพันธุ์เดือด* ที่บ็อกซ์ออฟฟิศโมโจ
* *แรมโบ้ 4 นักรบพันธุ์เดือด* ที่สยามโซน